《送人还乡》
明代·张吉

风吹细柳摇香陌，行子萧条出京国。白驹皎皎蹴严程，雾鬣马鬃带晚星。

栗薪瓜苦淹中野，不见三年忧莫写。忧莫写兮心自知，欲写忧兮须此时。

我亦欲归归未得，送子归心转悽恻。青袍白马走天涯，看到燕山几度花。

丈夫自古轻离别，岂是鞲鹰饱飞掣。过尽长亭复短亭，故园桃李飘香雪。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。